CELEX: 62016TN0338
Language: sk
Date: 2016-06-22 00:00:00
Title: Vec T-338/16 P: Odvolanie podané 22. júna 2016: Richard Zink proti rozsudku Súdu pre verejnú službu z 11. apríla 2016 vo veci F-77/15, Zink/Komisia

22.8.2016   
            
            
               SK
            
            
               Úradný vestník Európskej únie
            
            
               C 305/46
            
         Odvolanie podané 22. júna 2016: Richard Zink proti rozsudku Súdu pre verejnú službu z 11. apríla 2016 vo veci F-77/15, Zink/Komisia
   (Vec T-338/16 P)
   (2016/C 305/62)
   Jazyk konania: francúzština
   
      Účastníci konania
   
   
      Odvolateľ: Richard Zink (Bamako, Mali) (v zastúpení: N. de Montigny a J.-N. Louis, advokáti)
   
      Ďalší účastník konania: Európska komisia
   
      Návrhy
   
   Odvolateľ navrhuje, aby Všeobecný súd:
   
               —
            
            
               zrušil rozsudok Súdu pre verejnú službu Európskej únie (druhá komora) z 11. apríla 2016 vo veci F–77/15 (Zink/Komisia),
            
         
               —
            
            
               zrušil rozhodnutie Úradu pre správu a úhradu individuálnych nárokov (PMO), ktoré obmedzuje zaplatenie príspevku na expatriáciu, ktorý tento úrad omylom nezohľadnil od 1. septembra 2007, na obdobie piatich rokov,
            
         
               —
            
            
               uložil Komisii povinnosť zaplatiť odvolateľovi príspevok za expatriáciu, na ktorý má nárok od 1. septembra 2007, ako aj úroky z omeškania vypočítané na základe sadzby stanovenej Európskou centrálnou bankou na hlavné refinančné operácie, uplatniteľnej na predmetné obdobie, zvýšenej o dva body, zo súm, ktoré už boli odvolateľovi zaplatené ako mzdový nedoplatok (príspevok na expatriáciu) a z ešte dlžných súm od dňa, keď mali byť zaplatené, a to až do úplného zaplatenia s odpočítaním súm, ktoré už boli zaplatené,
            
         
               —
            
            
               uložil Európskej komisii povinnosť nahradiť trovy konania na oboch inštanciách.
            
         
      Odvolacie dôvody a hlavné tvrdenia
   
   Na podporu svojho odvolania odvolateľ uvádza štyri odvolacie dôvody.
   
               1.
            
            
               Prvý odvolací dôvod sa zakladá na porušení článku 62 služobného poriadku.
            
         
               2.
            
            
               Druhý odvolací dôvod sa zakladá na porušení zásady zákonnosti aktov Komisie.
            
         
               3.
            
            
               Tretí odvolací dôvod sa zakladá na porušení obmedzenia nedoplatkov na päť rokov.
            
         
               4.
            
            
               Štvrtý odvolací dôvod sa zakladá na porušení povinnosti odôvodnenia.